OpenLLM-France/wikimedia huggingface dataset:
# Empalme Olmos

Empalme Olmos és un municipi de l'Uruguai ubicat al sud del departament de Canelones. Es troba a l'encreuament de la ruta 8 amb les rutes 82 i 34, 6 quilòmetres al nord-est de la ciutat de Pando.
Va rebre la categoria de «poble» (pueblo) el 3 de novembre de 1952 pel decret de llei 11.877.

## Població

Segons les dades del cens de l'any 2004, Empalme Olmos tenia 5.497 habitants.
| Any | Població |
| 1963 | 1.973 |
| 1975 | 2.108 |
| 1985 | 3.144 |
| 1996 | 3.815 |
| 2004 | 5.497 |
Font: Institut Nacional d'Estadística de l'Uruguai

## Govern

L'alcalde d'Empalme Olmos amb data del 2008 és Ricardo Rodríguez (Front Ampli).

## Referències

* ↑ «Llei 11.877». República Oriental de l'Uruguai, Poder Legislatiu, 1952. [Consulta: 27 novembre 2011].
* ↑ «Cens del 2004 del Departament de Canelones» (XLS) (en castellà). INE, 2004. Arxivat de l'original el 2011-07-21. [Consulta: 27 novembre 2011].
* ↑ «Estadístiques 1963–1996 / E» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2012-12-29. [Consulta: 27 novembre 2011].
* ↑ «"ALCALDES Y CONCEJALES ELECTOS EN CANELONES" a la pàgina web d'"Hoy Canelones"». Arxivat de l'original el 2013-09-27. [Consulta: 27 novembre 2011].
* ↑ "Municipis de l'Uruguai" a la pàgina web del Congrés dels Intendents (CI) Arxivat 2012-03-08 a Wayback Machine. (castellà)

## Enllaços externs

* Mapa de l'INE d'Empalme Olmos (castellà)
# Añora

Añora és un municipi de la província de Còrdova a la comunitat autònoma d'Andalusia, a la comarca de Valle de los Pedroches. Limita amb Pozoblanco i Dos Torres.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 1.628 | 1.631 | 1.618 | 1.606 | 1.582 | 1.551 | 1.536 | 1.531 | 1.534 | 1.534 |

## Enllaços externs

* Añora - Lloc web oficial
# Diàgores

Diàgores és el nom dels següents personatges:
* Diàgores de Melos, filòsof i poeta grec
* Diàgores, metge grec
* Diàgores de Ialisos, esportista grec
# Ptilodòntids

Els ptilodòntids (Ptilodontidae) són una família de mamífers de l'extint ordre Multituberculata. Els representants són coneguts des del Cretaci superior i Paleocè a Nord-amèrica.
La família Ptilodontidae originalment denominada Ptilodontinae i classificat com a subfamília per Edward Drinker Cope en 1887. Va ser modificat per Gregory i Simpson en 1926 al seu estat actual.
A més, Cope erròniament, va classificar el gènere Ptilodus com un marsupial. L'anomenà originalment Chirox i el col·locà en la nova família Chirogidae. S'ha reclassificat i Chirogidae és ara oficialment un sinònim de Ptilodontidae.

## Referències

* ↑ Agustí, Jordi. Mammoths, sabertooths, and hominids : 65 million years of mammalian evolution in Europe (en anglès). Nova York: Columbia University Press, 2002, p. 4. ISBN 0-231-50402-0.
# Ali Sultan

Ali Sultan, també as Ali Khalil, fou kan del Kanat de Txagatai (1342-1343). Era descendent de Qadan o Kadan, segon fill del gran kan Ogodei.
Sembla que va intentar agafar el poder ja vers 1338 al pujar al tron Yesun Temür, i es va mantenir rebel fins que el va poder derrotar el 1342, ocupant el ordo (palau) i usurpant el tron. Fou l'únic ogodeïda des de Kaidu Khan i el seu fill Chapar Khan que se'n va sortir i va poder exercir breument el govern, ja que altres membres de la seva branca que van governar més tard ja no van tenir cap poder. Fou un fervent musulmà que va perseguir als membres de les altres religions i va consolidar la conversió dels mongols del kanat a l'islam.
En circumstàncies desconegudes el va succeir Muhammad I ibn Pulad vers el 1442.

## Referències

* Ц.Энхчимэг - "Монголын цагаадайн улс" 2006 он
* Shajrat Ul Atrak (Arbre genealògic dels turcs i tàtars), traduït per Col. Miles.
# Observatori solar

Un observatori solar és un observatori especialitzat en el seguiment del Sol. Solen tenir un o més telescopis solars.
La Torre Einstein va ser un observatori solar al Parc Científic Albert Einstein a Potsdam, Alemanya.
Els observatoris solars estudien els fenòmens associats al Sol. El Sol, sent l'estrella més propera a la Terra, permet una oportunitat única d'estudiar la física estel·lar amb alta resolució. Va ser, fins a la dècada de 1990, l'única estrella la superfície de la qual s'havia resolt. Els temes generals que interessen a un astrònom solar són la seva periodicitat d'11 anys (és a dir, el Cicle Solar), les taques solars, l'activitat del camp magnètic (vegeu dinamo solar), erupcions solars, expulsions de massa coronal, rotació diferencial i física del plasma.

## Alguns exemples

* Huairou Solar Observing Station
* Observatoris solars a l'espai
* National Solar Observatory

## Vegeu també

* Coronògraf
* Heliòmetre
* Helioscopi
* Llista de telescopis solars
* Espectroheliògraf
* Espectrohelioscopi
* Astronomia solar
* Torre solar (astronomia)
* Mapa d'observatoris solars terrestres i monitors de neutrons

## Referències

* ↑ Burns, D. «The surface structure and limb-darkening profile of Betelgeuse». Monthly Notices of the Royal Astronomical Society, vol. 290, 1, 01-09-1997, pàg. L11–L16. Bibcode: 1997MNRAS.290L..11B. DOI: 10.1093/mnras/290.1.l11.

## Enllaços externs

* Lawrence, Pete. «Solar Observing (Part I)». Deep Sky Videos. Brady Haran.
# Licos de Cilícia

Licos de Cilícia fou un riu de Cilícia esmentat per Plini el Vell, que el situava entre els rius Piramos i Pinaros.

## Bibliografia

* Smith, William, ed. (1854–1857). Dictionary of Greek and Roman Geography. London: John Murray.
# Muhàmmad aix-Xarif

El sàyyid Muhàmmad aix-Xarif as-Sanussí (àrab: محمد الشريف السنوسي, Muḥammad ax-Xarīf as-Sanūsī) (1846 -1895) fou gran mestre de la tariqa o confraria sanusiyya, fill i successor (associat al seu germà gran el sàyyid Muhàmmad al-Mahdí) del seu pare, el fundador, el sàyyid Muhàmmad ibn Alí as-Sanussí. En el seu temps es van crear diverses zàwiyes al Sahel, la primera a Chemidour (a l'est del modern Níger) el 1861/1862 a la que van seguir altres. Fou però el seu germà gran el que va orientar la confraria cap al sud. Quan el conflicte amb el sultà otomà Abdul Hamid II, que practicava un intervencionisme creixent, es va posar de manifest, la seu de la confraria es va traslladar a Kufra (juny de 1895). El sàyyid Muhàmmad aix-Xarif va morir aquest any. Muhàmmad al-Mahdí es va traslladar el desembre de 1899 a Kuru (Gouro), al nord del modern Txad, per tal d'evitar l'enfrontament amb els otomans.

## Referències

* ↑ Enciclopèdia de l'Islam, IX, pàg. 27
# El gos dels Baskerville (desambiguació)

«El gos dels Baskerville o The Hound of the Baskervilles» té aquests significats:
# Aúpa Lumbreiras

Aúpa Lumbreiras va ser un festival de rock nacional i punk que es va començar a celebrar a Puerto Lumbreras l'any 1997. Al principi es tractava d'una nit de rock d'una sola jornada que es feia en aquesta localitat murciana. Va anar creixent progressivament fins a l'edició del 2006, quan l'Associació del Víctimes del Terrorisme va demanar a l'ajuntament de la població que impedira actuar en el festival al grup italià Banda Bassotti, ja que, segons ells, basant-se en una mala traducció de la cançó "Yup La La", el grup donava suport a la banda armada ETA. L'alcalde, del PP, va cedir a les pressions de l'AVT i els organitzadors van haver de retirar el grup italià del cartell.
L'any 2007, però, el festival va abandonar Múrcia per instal·lar-se a Tobarra, a la província d'Albacete, on agafaria l'actual nom d'Aúpa Lumbreras. En 2012, el festival es veuria obligat a canviar de localització, i aquesta vegada s'establiria al poliesportiu de Villena, fins al 2014, amb una durada de tres dies. En l'última edició es comptabilitzaven tres escenaris i l'actuació de 78 bandes. El festival fou suspès per la promotora, Sufriendo & Gozando, per incidents amb les forces de seguretat durant l'edició del 2014.

## Referències

* ↑ «El festival Aupa Lumbreiras se despide tras 20 años» (en castellà). La Vanguardia, 27-11-2014. [Consulta: 28 abril 2015].
* ↑ «Suspenden la actuación de Banda Bassotti en Puerto Lumbreras, a petición de la AVT» (en castellà). 20 minutos, 03-09-2007. [Consulta: 28 abril 2015].
* ↑ «XVII Aúpa Lumbreiras!! 14, 15 i 16 d'agost de 2014» notícia apareguda a la Revista Tres deu
* ↑ «Queda suspendido el «Aúpa Lumbreiras» de Villena» (en castellà). Diario Información. [Consulta: 28 abril 2015].
# Doljenovka

Doljenovka (en rus: Долженовка) és un poble del krai de Krasnoiarsk, a Rússia, segons el cens del 2010 tenia 73 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Alqueria del Forn de Barraca

El Forn de Barraca és una antiga alqueria d'Alboraia. Data del 1906 i feia les funcions de forn. Situada al costat de la V21, en construir-se l'autovia se li va expropiar el corral. El 2019 es va preveure la demolició per tal d'ampliar la V21, fet que provocà mobilitzacions ciutadanes els dies 17 i 18 de setembre, que endarreriren l'enderrocament per més de 24 hores. Finalment, el dijous 19 de setembre la Guàrdia Civil va desallotjar als activistes i permeté que els operaris accediren a l'Alqueria, fent un forat en la paret que contenia una pintada amb el lema L'Horta és vida per tal de traure mobles de l'interior. Els activistes, més nombrosos després de demanar ajuda, van tornar a reunir-se al voltant de l'edifici per evitar l'enderroc.
Entre les accions de protesta, convocades pel col·lectiu Per l'Horta, hi hagué una cadena humana que envoltà l'edifici.
Finalment, el 27 de setembre la Guàrdia Civil va desallotjar l'Alqueria novament, permetent així l'enderrocament definitiu.

## Referències

* 1 2 Andrés, Raquel. «“Resistencia simbólica” contra el derribo de una alquería de 1906 y el destrozo de huerta en València». La Vanguardia, 18-09-2019. [Consulta: 18 setembre 2019].
* ↑ «Els veïns de l'Horta es concentren per impedir l'enderroc del Forn de Barraca». Vilaweb, 18-09-2019. [Consulta: 18 setembre 2019].
* ↑ Sánchez, Adrián. «Los activistas consiguen paralizar el derribo del Forn de Barraca». Cadena SER, 18-09-2019. [Consulta: 18 setembre 2019].
* ↑ «VÍDEO | Els obrers accedeixen al forn de Barraca i comencen a derrocar-lo». Diari La Veu, 19-09-2019. [Consulta: 19 setembre 2019].
* ↑ «Acampen contra l'enderroc d'una alqueria per l'ampliació de l'autovia entre Alboraia i València». Directa.cat, 20-09-2019. [Consulta: 21 setembre 2019].
* ↑ «Veïns i membres de Per l'Horta impedeixen els tècnics entrar al Forn de Barraca d'Alboraia». À Punt, 18-09-2019. [Consulta: 18 setembre 2019].
* ↑ «La Guàrdia Civil comença a desallotjar el Forn de Barraca». Vilaweb, 27-09-2019. [Consulta: 27 setembre 2019].
# Ormenans

Ormenans és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 63 habitants.

## Demografia
### Població

El 2007 la població de fet d'Ormenans era de 63 persones. Hi havia 32 famílies, de les quals 12 eren unipersonals (4 homes vivint sols i 8 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 30 eren l'habitatge principal de la família, 2 eren segones residències i 3 estaven desocupats. 33 eren cases i 2 eren apartaments. Dels 30 habitatges principals, 27 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien dues cambres, 4 en tenien tres, 6 en tenien quatre i 19 en tenien cinc o més. 24 habitatges disposaven pel capbaix d'una plaça de pàrquing. A 15 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ormenans el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 8 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 36 persones, 29 eren actives i 7 eren inactives. De les 29 persones actives 28 estaven ocupades (17 homes i 11 dones) i 1 aturada (1 dona i 1 dona). De les 7 persones inactives 4 estaven jubilades, 2 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa financera.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Ormenans a l'INSEE.
* Évolution et structure de la population Fitxa amb el detall de dades d'Ormenans a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Agrón

Agrón és un municipi situat en la part centre-est de la comarca d'Alhama (província de Granada), a uns 31 km de la capital granadina. Limita amb els municipis de Ventas de Huelma, Escúzar, Alhendín, Jayena, Arenas del Rey i Cacín.
Encara que l'agricultura i ramaderia suposen, amb diferència, la major part de la seva activitat econòmica el poble va ser bressol del fundador de "Plàstics Andalusia de Granada", empresa d'èxit en la província. Després de la Guerra Civil Espanyola, es van produir tràgics successos en aquesta població, a l'unir-se a l'escamot republicà almenys una vintena de joves del poble. Mesos després, tots van ser abatuts després de ser acorralats durant diversos dies, i derrocar-se els masos (cortijos) on s'ocultaven.

## Demografia

Després de la mecanització del món agrícola, Agrón va caure una profunda crisi, decreixent la seva població de manera continuada des de 1960.

## Vegeu també

* Terratrèmol de Granada de 1884

## Enllaços externs

* Situació d'Agrón
* Agrón a Granadapedia
# Muhàmmad al-Bàqir

Abu-Jàfar Muhàmmad al-Bàqir ibn Alí Zayn-al-Abidín, o simplement Muhàmmad al-Bàqir (Medina, 16 de desembre de 676 o 10 de maig de 677 - 733), fou el cinquè imam dels xiïtes duodecimans i dels xiïtes ismaïlites. El làqab al-Bàqir seria una abreviació de Bàqir al-Ilm («el Que sap molt», «el Que dona la Llum»).
Va succeir com a imam el seu difunt pare Alí Zayn-al-Abidín (la data varia entre 712 i 714) i va seguir la seva política quietista. La seva fama d'il·lustrat en matèria religiosa i de profeta es va estendre. Va instaurar el dogma de l'imamat: la transmissió d'un imam a l'altre per un orde diví revelat i per cada imam designant el successor. Va sostenir discussions teològiques amb altres musulmans mutazalites i kharigites, així com amb cristians.
Va tenir bones relacions amb el seu germà Zayd ibn Alí, però el va advertir de no revoltar-se contra els omeies abans d'hora. Un cosí, Zayd ibn al-Hàssan (+738), va intentar agafar la direcció de l'herència del Profeta, però no se'n va sortir.
Fou enverinat per ordre d'Hixam ibn Abd-al-Màlik en 733 i enterrat al cementiri de Baqi-al-Gharkad, a Medina. La secta dels baqíriyya va refusar acceptar la seva mort i va esperar el seu retorn com a mahdí.

## Referències

* 1 2 Campo, Juan E.. Encyclopedia of Islam (Encyclopedia of World Religions). USA: Facts on File, 2009. ISBN 978-0-8160-5454-1.
# Meresankh IV

Meresankh IV (Mr=s ˁnḫ, "La que estima la vida") va ser una reina egípcia de la V Dinastia. Tot i que algunes fonts diuen que es desconeix qui era el seu marit, d'altres suggereixen que va ser el faraó Menkauhor Kaiu. També és possible que Meresankh fos l'esposa de Djedkare Isesi.
Meresankh IV Mr=s ˁnḫ La qui estima la vida en jeroglífic :
Meresankh IV potser va tenir com a fills a Raemka i Kaemtjenent. La seva relació familiar es basa en la datació general dels seus monuments i mastabes de Saqqara. És possible que Kaemtjenent fos un fill del rei Djedkare en lloc de Menkauhor.
Va ser enterrada a la tomba 82 a Saqqara - tomba D5 a la mastaba segons Auguste Mariette. La tomba només tenia una cambra i no hi havia inscripcions a les parets. El text que registra Meresankh prové d'una estela trobada a la tomba juntament amb un serdab.

## Títols

Els títols coneguts de Meresankh IV eren els següents:
* Gran del ceptre hetes
* Esposa del Rei, Gran d’elogis
* La que veu Horus i Seth
* Sacerdotessa de Thoth
* Sacerdotessa de Tjazepef
* Directora dels carnissers de la casa d’acàcia
* Assistent d’Horus
* Companya d'Horus
* Consort de l'estimat de les Dues Dames
* Companya d'Horus

## Referències

* 1 2 Grajetski, 2005.
* 1 2 3 4 Dodson i Hilton, 2004.
* ↑ Tyldesley, 2006.
* ↑ VVAA, 2008.
* ↑ Mariette, 1889.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Mariette, Auguste. Les Mastabas de l'Ancien Empire. Publiés d'après le manuscrit de l'auteur par Gaston Maspero (en francès). París: F. Wieweg, 1889.
* Tyldesley, Joyce. Chronicle of the Queens of Egypt (en anglès). Thames & Hudson, 2006. ISBN 0-500-05145-3.
* VVAA. Cambridge Ancient History (en anglès). vol. 1. part 2. Cambridge University Press, 2008. DOI 10.1017/CHOL9780521077910. ISBN 9781139054256.
# Maysville (Oklahoma)

Maysville és un poble dels Estats Units a l'estat d'Oklahoma. Segons el cens del 2000 tenia 1.313 habitants.

## Demografia

Segons el cens del 2000, Maysville tenia 1.313 habitants, 507 habitatges, i 357 famílies. La densitat de població era de 905,3 habitants per km².
Dels 507 habitatges en un 32,7% hi vivien nens de menys de 18 anys, en un 53,1% hi vivien parelles casades, en un 13,8% dones solteres, i en un 29,4% no eren unitats familiars. En el 26,8% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,5% tenia menys de 18 anys, un 8,1% entre 18 i 24, un 24,2% entre 25 i 44, un 20,6% de 45 a 60 i un 18,7% 65 anys o més.
L'edat mediana era de 37 anys. Per cada 100 dones de 18 o més anys hi havia 82 homes.
La renda mediana per habitatge era de 25.921 $ i la renda mediana per família de 31.369 $. Els homes tenien una renda mediana de 28.194 $ mentre que les dones 18.438 $. La renda per capita de la població era de 12.449 $. Entorn del 16,9% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maysville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Maysville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Dolla

En Mecànica una dolla és una peça que conté una cavitat, generalment cilíndrica, en un dels extrems, amb la finalitat de poder-hi connectar un altre cos en forma d'eix que s'hi acobli, subjectant-lo.
El verb endollar significa ficar dins la dolla com es pot desprendre del mateix verb separant-ne el prefix (en-dollar).
Darrerament s'ha popularitzat el mot anglès hub, equivalent a connector o dolla, referit a un nus de comunicacions amb base d'operacions, per analogia amb l'element central d'una roda de carro o bicicleta, que està vorejada de dolles on s'endollen els radis que connecten el centre amb l'exterior.

## Mots propers
### Doll

Gruix que surt d'una cavitat o dolla.
També, raig que surt d'una font: "De la font, rajava un doll d'aigua com el braç".
Veu potent que surt de la gola: "Tenia un doll de veu". Doll de la Segarra:guissona,població de la comarca de la Segarra

### Expressió "A doll(s)"

En abundància. (referit al cabal que surt d'una font i altres assimilables): "La gent hi va comparèixer a dolls".

### Endoll (en mecànica)

Part d'un eix o canó que s'acobla dins la dolla.

#### Relació amb l'endoll elèctric

En un sòcol d'endoll elèctric hi sol haver dues dolles (tres si és trifàsic) on s'acoblen els eixos del connector mascle d'un endoll elèctric.
# Principat de Baban

El principat de Baban fou un petit estat autònom kurd regit per diverses nissagues successives sempre anomenades Baban o babànides, sent el feu principal el territori al sud del Petit Zab amb capital a la vila de Dhari-bazer.
El 1784 els Baban es van traslladar a una nova capital, que va agafar el nom de Sulaymaniyya.

## Referències

* Enciclopèdia de l'Islam, V, 463

## Vegeu també

* Babànides, per la darrera dinastia de Baban
# Alqueria del Pi

«Alqueria del Pi» té aquests significats:
* Alqueria del Pi (Alfafar) o Alqueria de Sapatos és una alqueria situada en el carrer dels Furs de la localitat d'Alfafar, a la comarca de l'Horta Sud.
* Alqueria del Pi (les Cases de Bàrcena) és una alqueria situada en l'horta de les Cases de Bàrcena, en la comarca de València.
* Alqueria del Pi (Poble Nou) és una alqueria situada en l'horta de Poble Nou, en la comarca de València.
# Oktiabrski (Tuapsé)

Oktiabrski - Октябрьский (rus) és un possiólok del krai de Krasnodar, a Rússia. Es troba als vessants del Caucas occidental, a la capçalera del riu Pxix, a 31 km al nord de Tuapsé i a 85 km al sud de Krasnodar. Pertanyen a aquest municipi els khútors d'Altubinal i Pàporotni i els pobles de Goitkh, Gunaika Pérvaia, Gunaika Txetviórtaia i Terziian.